উত্তরবঙ্গে দুর্যোগের আশঙ্কা! কেন? কী বলছে হাওয়া অফিস

ওয়েব ডেস্ক : উত্তর ভারতে তৈরি হওয়া নিম্নচাপ (Depression) শক্তি হারিয়েছে। তা পরিণত হয়েছে ঘূর্ণাবর্তে। যার কারণে শনিবার রাজ্যের একাধিক জেলায় হতে পারে ভারী বৃষ্টিপাত (Rain)। এমনটাই জানিয়েছে আলিপুর আবহাওয়া দফতর। বিশেষ করে আজও দুর্যোগপূর্ণ পরিস্থিতি তৈরি হতে পারে উত্তরবঙ্গে (North Bengal)।

আবহাওয়া দফতর সূত্রে খবর, আজ আলিপুরদুয়ার জেলায় প্রবল বৃষ্টিপাতের সম্ভাবনা রয়েছে। সেখানে হতে পারে ২০০ মিলিমিটারেরও বেশি বৃষ্টিপাত (Rain)। দার্জিলিং, কালিম্পং, জলপাইগুড়ি ও কোচবিহারেও অতি ভারী বৃষ্টির সতর্কতা জারি করা হয়েছে। উত্তর ও দক্ষিণ দিনাজপুর জেলাতেও ভারী বৃষ্টির সম্ভাবনা রয়েছে। বজ্রবিদ্যুৎসহ ঝড়-বৃষ্টি হতে পারে প্রায় সব জেলাতেই। সোমবার পর্যন্ত বৃষ্টি অব্যাহত থাকতে পারে উত্তরবঙ্গে। তবে মঙ্গলবার থেকে কিছুটা কমবে বলে পূর্বাভাস।

আরও খবর : আর একটু বৃষ্টিতেই ভাঙতে পারে ভূটানের জলবিদ্যুৎ প্রকল্পের বাঁধ!

অন্যদিকে, সিকিম, উত্তরবঙ্গ, আসাম ও মেঘালয়ে লাগাতার বৃষ্টির (Rain) ফলে দার্জিলিং সহ পার্বত্য এলাকায় ধস নামার আশঙ্কা তৈরি হয়েছে। নদীর জলস্তর বাড়তে শুরু করেছে, যার ফলে নিম্নাঞ্চল প্লাবিত হওয়ার সম্ভাবনাও উড়িয়ে দেওয়া যাচ্ছে না। পাশপাশি এদিনও উত্তাল থাকবে সমুদ্র। উত্তর বঙ্গোপসাগরে সমুদ্রে যেতে নিষেধ করা হয়েছে মৎস্যজীবীদের। বাংলা ও ওড়িশা উপকূলের মৎস্যজীবীদের জন্যও এই নিষেধাজ্ঞা জারি করা হয়েছে।

দক্ষিণবঙ্গেও সকাল থেকে আকাশ মেঘলা ছিল। দক্ষিণ ২৪ পরগনা (South 24 Parganas) ও পূর্ব মেদিনীপুরে ভারী বৃষ্টির সম্ভাবনা রয়েছে। অন্য জেলাগুলিতে বিক্ষিপ্ত বৃষ্টি হতে পারে। কলকাতায় (Kolkata) ভারী বৃষ্টির সম্ভাবনা নেই, তবে বজ্রবিদ্যুৎসহ হালকা থেকে মাঝারি বৃষ্টি হতে পারে। আগামী দু’দিন বজ্রসহ বৃষ্টি চলবে, বুধবার থেকে আবহাওয়া অনেকটাই স্বাভাবিক হবে বলে জানিয়েছে আবহাওয়া দফতর। পাশাপাশি পুরুলিয়া, পশ্চিম বর্ধমান, বীরভূম ও পুরুলিয়াতে বর্জ্রবিদ্যুৎ সহ হালকা থেকে মাঝারি বৃষ্টিপাত হতে পারে। সঙ্গে বইতে পারে ৩০-৪০ কিলোমিটার বেগে ঝোড়ো হাওয়া।